**ΑΠΟΣΠΑΣΜΑ**

**Από το πρακτικό της αριθμ. 8ης /2022 ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης**

 **της Οικονομικής Επιτροπής Δήμου Λεβαδέων**

**Αριθμός απόφασης : 66**

**΄Ασκηση έφεσης ενώπιον του Μονομελούς Πρωτοδικείου Λιβαδειάς κατά 1.Του Π. Σ. κατοίκου Λιβαδειάς και 2. Της 151/2021 απόφασης του Ειρηνοδικείου Λιβαδειάς.**

 Στη Λιβαδειά σήμερα 22 Μαρτίου 2022 ημέρα Τρίτη & ώρα 14.00 συνήλθε σε συνεδρίαση η Οικονομική Επιτροπή του Δήμου Λεβαδέων **, , η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 πραγματοποιήθηκε**  με τηλεδιάσκεψη ,βάσει των: ι) του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019, ιι) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», ιιι) Της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»,ιιιι) Της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» και μετά από την αρ.πρωτ. 4452/18-03-2022 έγγραφη πρόσκληση του Προέδρου της (Δημάρχου Λεβαδέων).

 Αφού διαπιστώθηκε ότι υπάρχει νόμιμη απαρτία, επειδή σε σύνολο εννέα (9) μελών ήταν παρόντα επτά (7) εκ των οποίων και ένα αναπληρωματικό μέλος , ήτοι:

 **ΠΑΡΟΝΤΕΣ**

1.Ταγκαλέγκας Ιωάννης-Πρόεδρος (προσήλθε στο 4ο Θ.Η.Δ)

2. Μητάς Αλέξανδρος

3. Καλογρηάς Αθανάσιος ΄

4. Σαγιάννης Μιχαήλ

5. Μερτζάνης Κωνσταντίνος

6.Καπλάνης Κωνσταντίνος -Αντιπρόεδρος

7. Πούλος Ευάγγελος

8.Μπράλιος Νικόλαος(απών στα 1ο ,13ο & 14ο Θ.Η.Δ.)

9.Τουμαράς Βασίλειος (αναπλ/κό μέλος)

 Ο Πρόεδρος της Οικονομικής Επιτροπής εισηγούμενος το 4ο θέμα της ημερήσιας διάταξης έθεσε υπόψη των μελών το με αριθμ. πρωτ. 4130/15-03-2022 έγγραφο της Νομικής Συμβούλου του Δήμου Λεβαδέων, κ. Λάμπρου Ιωάννας , στο οποίο αναφέρονται τα παρακάτω:

 *Ο Π. Σ. τον Ιούνιο του 2021 κατασκεύασε και τοποθέτησε μεταλλική θύρα πλάτους 1,5 τ.μ, σε δημοτικό δρόμο -σοκάκι, (που συνορεύει βόρεια με την οδό Αθάμαντος σε πλάτος 2,5 μέτρα, νότια εν μέρει με την δημοτική οδό Λάμπρου Λάμπρου και εν μέρει με ιδιοκτησία του , ανατολικά και δυτικά με άλλες ιδιοκτησίες) τέμνοντας έτσι τον δημοτικό δρόμο σε δύο τμήματα και καθιστώντας αδύνατη την διέλευση-είσοδο των δημοτών στην δημοτική οδό, και την προσπέλασή τους προς τις οικίες τους, προς τις οδούς Αθάμαντος βόρεια και Λάμπρου Λάμπρου, νοτίως****.***

*Παρά την ολοφάνερη δόλια και αυθαίρετη καταπάτηση δημοτικού, κοινόχρηστου χώρου, η 151/ 2021 απόφαση του Ειρηνοδικείου Λιβαδειάς**, απέρριψε την αίτηση του Δήμου Λεβαδέων περί λήψεως ασφαλιστικών μέτρων εναντίον του διότι δεν αναφέρεται, όπως ακριβώς παραθέτει «με ποιο τρόπο η κοινόχρηστη οδός απέκτησε τον χαρακτήρα του κοινοχρήστου από χρόνο τόσο, ώστε η γενιά ανθρώπων που ζει κατά την εισαγωγή του ΑΚ, και αυτή που αμέσως προηγήθηκε, να μην γνώρισαν διαφορετική κατάσταση».*

*Κατά της ως άνω απόφασης χωρεί έφεση.*

*Καλείται η οικονομική επιτροπή να αποφασίσει σχετικά.*

 Η Οικονομική Επιτροπή λαμβάνοντας υπόψη :

 - Τις διατάξεις του άρθρου 40 του Ν.4735/2020 που αντικατέστησε το άρθρο 72 του Ν.3852/2010

- Την 151/2021 απόφαση του Ειρηνοδικείου Λιβαδειάς.

-Το με αριθ. πρωτ. 4130/15-03-2022 έγγραφο της Νομικής Συμβούλου του Δήμου Λεβαδέων

- Την από 11-3-2020 Πράξη Νομοθετικού Περιεχομένου (Π.Ν.Π) « Κατεπείγοντα μέτρα

αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του» (ΦΕΚ Α 55)

 - Την παρ. 1 του άρθρου 10 της από 11/3/2020 Πράξη Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του»

- Την με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) Εγκύκλιο του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»

- Την παρ. 1 της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων».

Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

 **ΑΠΟΦΑΣΙΖΕΙ ΟΜΟΦΩΝΑ**

Την άσκηση έφεσης ενώπιον του Μονομελούς Πρωτοδικείου Λιβαδειάς κατά 1.Του Π. Σ. κατοίκου Λιβαδειάς και 2. Της 151/2021 απόφασης του Ειρηνοδικείου Λιβαδειάς για τους λόγους που αναφέρονται στο εισηγητικό μέρος της παρούσας.

**Η απόφαση πήρε αριθμό 66/2022.**

 ΠΙΣΤΟ ΑΠΟΣΠΑΣΜΑ

Ο ΠΡΟΕΔΡΟΣ Λιβαδειά 24 -03-2022

ΤΑΓΚΑΛΕΓΚΑΣ ΙΩΑΝΝΗΣ Ο ΠΡΟΕΔΡΟΣ

 ΤΑ ΜΕΛΗ

1. Μητάς Αλέξανδρος

2. Καλογρηάς Αθανάσιος

3. Σαγιάννης Μιχαήλ ΙΩΑΝΝΗΣ Δ. ΤΑΓΚΑΛΕΓΚΑΣ

4 .Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ

5. Καπλάνης Κωνσταντίνος

6.Πούλος Ευάγγελος

7.Μπράλιος Νικόλαος

8.Τουμαράς Βασίλειος